દસ દિવસમાં બે મોટા ટ્રેન અકસ્માતોને કારણે ભારતીય રેલવેના સલામતીના પગલાં ફરી વિચાર માગી લે તેમ છે. ઉત્તરપ્રદેશમાં રાયબરેલીમાં ૧૦ ઓક્ટોબરે માલ્ડા ટાઉન-દિલ્હી ન્યૂ ફરક્કા એક્સપ્રેસ ટ્રેનના નવ કોચો પાટા પરથી ખડી પડ્યા હતા. જેમાં સાત મુસાફરોના મોત થયા હતાં. હાલમાં એલએચબી (લિંકે હોફમેન બુશ) ડિઝાઇન કોચ સામેલ કરવામાં રેલવે જે ધીમી ગતિએ કામગીરી કરી રહી છે તે જોતાં સવાલો ઊઠે તેમ છે. રાયબરેલીમાં જે નવ કોચ ખડી પડ્યા હતા, તેમાં બે ડબા છૂટા પડી ગયા હતા અને તેના કારણે સાત માણસો મરી ગયા હતા.